SCCC ออกหุ้นกู้ 1.3 หมื่นลบ.อายุ 3,7,10,12 ปี ดอกเบี้ย 2.49-4.26%
SCCC ออกหุ้นกู้ 1.3 หมื่นลบ.อายุ 3,7,10,12 ปี ดอกเบี้ย 2.49-4.26% ขายรายใหญ่ 5,8 พ.ค.
6 พ.ค. 2560

บริษัท ปูนซีเมนต์นครหลวง จำกัด (มหาชน) หรือ SCCC ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2560 มูลค่ารวมไม่เกิน 13,000 ล้านบาท เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ วันที่ 5 และ 8 พ.ค.60 โดยมีธนาคารกรุงศรีอยุธยา และธนาคารกรุงเทพ เป็นผู้จัดการการจัดจำหน่ายหุ้นกู้
สำหรับหุ้นกู้ที่เสนอขายแบ่งออกเป็น 4 ชุด คือชุดที่ 1 เสนอขายมูลค่าไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ. 2563 อัตราดอกเบี้ยคงที่ 2.49% ต่อปี และชุดที่ 2 เสนอขายมูลค่าไม่เกิน 2,500 ล้านบาท อายุ 7 ปี ครบกำหนดไถ่ถอนปี พ.ศ.2567 อัตราดอกเบี้ยคงที่ 3.65% ต่อปี
ส่วนชุดที่ 3 เสนอขายมูลค่าไม่เกิน 5,000 ล้านบาท อายุ 10 ปี ครบกำหนดไถ่ถอปี พ.ศ.2570 อัตราดอกเบี้ยคงที่ 4.08% ต่อปี และ ชุดที่ 4 เสนอขายมูลค่าไม่เกิน 4,500 ล้านบาท อายุ 12 ปี ครบกำหนดไถ่ถอนปี พ.ศ.2572 อัตราดอกเบี้ยคงที่ 4.26% ต่อปี
บริษัทเสนอขายหุ้นกู้ดังกล่าวโดยมีวัตถุประสงค์เพื่อนำเงินที่ได้จากการเสนอขายหุ้นกู้ในครั้งนี้เพื่อลงทุนในกิจการ ผลิตและจำหน่ายปูนซีเมนต์ และ/หรือ กิจการที่เกี่ยวเนื่อง และ/หรือ เพื่อเป็นทุนหมุนเวียนในบริษัท และ/หรือ การชำระคืนหนี้ของบริษัทฯ ซึ่งเป็นหนี้เงินกู้ยืมจากสถาบันการเงิน ซึ่งอาจจะรวมถึงหนี้เงินกู้ยืมจากสถาบันการเงินที่ทำหน้าที่เป็นผู้จัดการจัดจำหน่ายหุ้นกู้สำหรับหุ้นกู้ที่เสนอขายในครั้งนี้
 